Document ID: 32007R0728

PADOMES REGULA (EK) Nr. 728/2007
(2007. gada 25. jūnijs),
ar kuru groza Regulu (EK) Nr. 2505/96, ar ko ievieš un nosaka autonomo Kopienas tarifu kvotu pārraudzību dažiem lauksaimniecības un rūpniecības produktiem
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu, un jo īpaši tā 26. pantu,
ņemot vērā Komisijas priekšlikumu,
tā kā:
(1)
Padome 1996. gada 20. decembrī pieņēma Regulu (EK) Nr. 2505/96 (1). Kopienas pieprasījums pēc produktiem, uz kuriem attiecas minētā regula, būtu jāapmierina saskaņā ar vislabvēlīgākajiem nosacījumiem. Šajā nolūkā attiecīgiem apjomiem būtu jāatver jaunas Kopienas tarifu kvotas ar nulles muitas nodokļa likmi, vienlaikus izvairoties no jebkādiem traucējumiem šo produktu tirgū.
(2)
Kvotu apjomi divām autonomām Kopienas tarifu kvotām nav pietiekami, lai apmierinātu Kopienas ražošanas nozares vajadzības. Tāpēc tie būtu jāpalielina.
(3)
Vairs nav Kopienas interesēs no 2007. gada 1. jūlija turpināt uzturēt spēkā Kopienas tarifa kvotas vienam produktam, kuram nodokļus nepiemēroja līdz minētajam datumam. Tāpēc šis produkts būtu jāsvītro no Regulas (EK) Nr. 2505/96 I pielikuma tabulas.
(4)
Tāpēc Regula (EK) Nr. 2505/96 būtu attiecīgi jāgroza.
(5)
Ņemot vērā šīs regulas ekonomisko nozīmīgumu, ir vajadzīgs izmantot steidzamības pamatojumu, kas paredzēts I.3. punktā Protokolā par dalībvalstu parlamentu lomu Eiropas Savienībā, kurš pievienots Līgumam par Eiropas Savienību un Eiropas Kopienu dibināšanas līgumiem.
(6)
Tā kā šī regula jāpiemēro no 2007. gada 1. jūlija, tai būtu jāstājas spēkā nekavējoties,
IR PIEŅĒMUSI ŠO REGULU.
1. pants
Regulas (EK) Nr. 2505/96 I pielikumu groza šādi:
1)
Iekļauj tarifu kvotas produktiem, kas norādīti šīs regulas I pielikumā.
2)
Rindas ar tarifu kvotu kārtas numuriem 09.2603, 09.2727 un 09.2977 aizstāj ar rindām, kas norādītas šīs regulas II pielikumā.
3)
Rindu ar tarifu kvotas kārtas numuru 09.2970 svītro.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šo regulu piemēro no 2007. gada 1. jūlija.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2007. gada 25. jūnijā

Labels: 3
1
6